XX.XX.202X., Rīgā.

***Sabiedrības līgums (piemērs)***

Par būves X ielā X, Rīgā, kadastra apzīmējums 0100 XXX XXXX XXX, fasādes saglabāšanu

Nekustamā īpašuma X ielā X, Rīgā, kadastra Nr. 0100 XXX XXXX (turpmāk – Nekustamais īpašums), kopīpašnieki (turpmāk - Kopīpašnieki), pamatojoties uz dokumentiem, kas apliecina tiesības realizēt pilnīgas varas tiesību par Nekustamo īpašumu, un piedaloties SIA [biedrība, pārvaldnieks, fiziskā persona …] (turpmāk - Persona), pilnvarotajam pārstāvim, vienojas par turpmāk minēto:

1. Kopīpašnieki apvienojas sabiedrībā ar mērķi ārējos normatīvajos aktos noteiktajā kārtībā atjaunot un restaurēt (turpmāk - saglabāt) Nekustamā īpašuma sastāvā esošās būves X ielā X, Rīgā, kadastra apzīmējums 0100 XXX XXXX XXX (turpmāk - Būve) fasādi, izmantojot Kopīpašnieku piesaistītos līdzekļus.
2. Kopīpašnieki vienojas piedalīties Rīgas valstspilsētas pašvaldības Īpašuma departamenta (turpmāk - Departaments) organizētāja projektu konkursā „Rīgas līdzfinansējums atsevišķu vēsturisko būvju saglabāšanai 2025. gadā” (turpmāk - Konkurss) saskaņā ar Konkursa nolikumu, piesakot Būves saglabāšanas būvdarbus kā projektu Rīgas valstspilsētas pašvaldības līdzfinansējuma (turpmāk - Līdzfinansējums) saņemšanai un ievērojot, ka Līdzfinansējuma maksājums tiks izmaksāts tikai pēc:

* Rīgas domes Pilsētvides attīstības un kvalitātes komisijas (turpmāk - Komisija) labvēlīga administratīvā akta izdošanas;
* līdzfinansējuma līguma noslēgšanas ar Departamentu un tā pilnīgas izpildes, tai skaitā, projekta īstenošanas pilnā apjomā, tas ir, pieteikto Būves saglabāšanas būvdarbu izpildes, apmaksas būvkomersantam, būvdarbu nodošanas fakta saskaņošanu valsts un pašvaldības iestādēs normatīvajos aktos noteiktajā kārtībā, kā arī dokumentu iesniegšanas Departamentā Līdzfinansējuma saņemšanai līdz 15.11.202X.

1. Gadījumā, ja Konkursa rezultātā Komisija izdod labvēlīgu administratīvo aktu, Būves saglabāšanas būvdarbu finansēšanai tiks izmantoti šādi līdzekļi:

* Kopīpašnieku līdzekļi EUR \_\_\_\_\_\_\_apmērā;
* maksājums, kas pēc līdzfinansējuma līguma izpildes fakta atzīšanās Departamentā tiek segts ar Līdzfinansējumu, EUR\_\_\_\_\_\_\_ apmērā.

1. Gadījumā, ja saskaņā ar līdzfinansējuma līgumu Līdzfinansējums netiek izmaksāts, vai tiek izmaksāts daļā, atlikusī summa tiek segta no Kopīpašnieku līdzekļiem.
2. Kopīpašnieki vienojas uzticēt un Persona uzņemas vest lietvedību saistībā ar Būves saglabāšanas darbu veikšanu un dalību Konkursā.
3. Būves saglabāšanas būvdarbu izmaksu kopsumma, ieskaitot PVN, ir \_\_\_\_\_\_ EUR saskaņā ar pielikumā pievienoto tāmi (turpmāk – Tāme). Persona ir pilnvarota, ja tas ir nepieciešams Būves saglabāšanas būvdarbu pilnīgai pabeigšanai, atbilstoši normatīvo aktu prasībām un to mērķa sasniegšanai, grozīt Tāmē izmaksas un darbu apjomus nepārsniedzot \_\_\_ % no Tāmes kopsummas.
4. Būvdarbu veicējs ir SIA “\_\_\_\_\_\_\_”, vienotais reģistrācijas nr.\_\_\_\_\_\_\_\_ (turpmāk – Būvkomersants).
5. Persona pārstāv Kopīpašniekus, to vārdā sagatavo un iesniedz dokumentus Konkursam atbilstoši Konkursa nolikumam, iepriekš minētā sakarā veic visu nepieciešamo un dara visu iespējamo, lai pilnībā pārstāvētu Kopīpašnieku intereses, parakstās, kur tas nepieciešams, kārto visas formalitātes, sniedz apliecinājumus un informāciju, kā arī pieprasa un saņem valsts un pašvaldību iestādēs, tai skaitā Rīgas valstspilsētas pašvaldības Finanšu departamenta Pašvaldības ieņēmumu pārvaldē, nepieciešamo informāciju par Kopīpašniekiem, kā arī ir persona, kurai paziņo Komisijas administratīvo aktu Departamenta vēstules; ja Konkursa rezultātā Būves saglabāšanas projekts tiks apstiprināts, Persona paraksta ar Departamentu līdzfinansējuma līgumu un tā grozījumus, ievērojot šā līguma 6. punktā noteiktos ierobežojumus, nodrošina līdzfinansējuma līguma izpildi, tostarp, saņem savā norēķinu kontā Līdzfinansējuma maksājumu, patstāvīgi norēķinās ar Kopīpašniekiem.
6. Persona Kopīpašnieku vārdā noslēdz būvlīgumu ar Būvkomersantu par Būves saglabāšanas būvdarbu veikšanu saskaņā Tāmi, kontrolē tā izpildi, kā arī pieņem būvdarbu izpildījumu un no sava norēķinu konta apmaksā būvlīguma ietvaros Būvkomersanta rēķinus.
7. Persona Būves saglabāšanas būvdarbu veikšanas sakarā un atbilstoši ārējiem normatīvajiem aktiem un noslēgtajam būvlīgumam pārstāv Kopīpašniekus valsts un Rīgas valstspilsētas pašvaldības iestādēs, tai skaitā, Nacionālā kultūras mantojuma pārvaldē, Rīgas valstspilsētas pašvaldības Pilsētas attīstības departamentā, kā arī attiecībās ar citām personām, veic visu nepieciešamo un dara visu iespējamo, lai pilnībā pārstāvētu Kopīpašnieku intereses un pilnībā pabeigtu Būves saglabāšanas būvdarbus atbilstoši normatīvo aktu prasībām, parakstās, kur tas ir nepieciešams, un kārto visas formalitātes, sniedz apliecinājumus un informāciju, pieprasa un saņem informāciju, saskaņojumus, atzinumus un apstiprinājumus, kā arī ir persona, kurai paziņo attiecīgo iestāžu lēmumus un realizē visas ar to saistītās tiesības un pienākumus.
8. Persona ir tiesīga piestādīt rēķinu, bet Kopīpašniekiem ir pienākums apmaksāt rēķinu par veikto pakalpojumu saistībā ar Būves saglabāšanas būvdarbiem.
9. Persona ir tiesīga iegūt un izmantot nepieciešamos datus, lai identificētu kopīpašniekus, kas ir komercsabiedrības. Balstoties uz iegūtajiem datiem, Persona izsniedz identificētajām komercsabiedrībām aizpildīt apliecinājumus par valsts atbalsta saņemšanu (Nolikuma pielikums Nr. 11) un pievieno apliecinājumus kā pielikumus sabiedrības līgumam.
10. Gadījumā, kad kāds no Kopīpašniekiem zaudē rīcības spēju, vai kad par viņa mantu atklāj konkursu vai nodibina administrāciju, vai kad kāds no Kopīpašniekiem šās vienošanās uzteic vai nomirst, sabiedrība pastāv tālāk pārējo Kopīpašnieku starpā.

Pielikumā:

1. Kopīpašnieku paraksti pie XX.XX.202X. sabiedrības līguma “Par būves X ielā X, Rīgā, kadastra apzīmējums 0100 XXX XXXX XXX, fasādes saglabāšanu” uz vienas lapas;
2. apliecinājumi par valsts atbalsta saņemšanu.

*Pielikums pie XX.XX.202X. sabiedrības līguma “Par būves X ielā X, Rīgā, kadastra apzīmējums 0100 XXX XXXX XXX, fasādes saglabāšanu”*

|  |  |  |  |  |
| --- | --- | --- | --- | --- |
| Nr. p/k | Domājamās daļas apmērs | Vārds, Uzvārds, personas kods / Nosaukums, reģistrācijas Nr. | Paraksts | Pārstāvības pamats (ja nepieciešams) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
|  | 1/1 |  |  |  |